Deputatul "Mitralieră", cercetat penal de DNA. Cătălin Rădulescu a obținut în fals titlul de "Luptător pentru Victoria Revoluției".
Deputatul PSD Cătălin Rădulescu este cercetat penal de DNA pentru modul cum a obținut, în 2016, titlul de "Luptător pentru Victoria Revoluției. Acesta mai este acuzat pentru săvârșirea infracțiunilor de complicitate la abuz în serviciu cu obținere de foloase necuvenite și fals în declarații în formă continuată. Alături de el, sunt cercetați Adrian Sanda, Corina Denisa Tănase și Cristina Valentina Cechi. Cătălin Rădulescu nu va mai face parte din noul Parlament.
Deputatul PSD Cătălin Rădulescu este cercetat penal de DNA pentru modul cum a obținut, în 2016, titlul de "Luptător pentru Victoria Revoluției din decembrie 1989 – Luptător cu Rol Determinant".Procurorii susțin că acesta era în Pitești după fuga dictatorului, nu în Timișoara sau București, citează Mediafax.Procurorii din cadrul Direcției Naționale Anticorupție – Secţia de combatere a infracţiunilor asimilate infracţiunilor de corupţie au dispus urmărirea penală față de Cătălin Marian Rădulescu, la data faptelor deputat în Parlamentul României, pentru săvârșirea infracțiunilor de complicitate la abuz în serviciu cu obținere de foloase necuvenite și fals în declarații în formă continuată.Alături de el, sunt cercetați Adrian Sanda, la data faptei secretar de stat în cadrul Secretariatului de stat pentru recunoașterea meritelor luptătorilor împotriva regimului comunist (S.S.P.R.) și președinte al Comisiei pentru eliberarea noului certificat de Luptător cu Rol Determinant, Corina Denisa Tănase, la data faptei membru al Comisiei pentru eliberarea noului certificat de Luptător cu Rol Determinant și Cristina Valentina Cechi, la data faptei membru al Comisiei pentru eliberarea noului certificat de Luptător cu Rol Determinant.Cătălin Rădulescu, cercetat pentru abuz în serviciuPotrivit DNA, cei trei sunt cercetați pentru abuz în serviciu cu obținere de foloase necuvenite."Suspecții Sanda Adrian, Tănase Corina Denisa și Cechi Cristina Valentina, (….) cu încălcarea prevederilor Legii nr. 341/2004, cu modificările ulterioare, ar fi acordat, în cursul anului 2016, titlul de suspectului Rădulescu Cătălin Marian, deși acesta nu îndeplinea una dintre condițiile prevăzute de lege, respectiv pe aceea de a fi desfășurat activități revoluționare într-o localitate în care, în urma acțiunilor și confruntărilor cu forțele de represiune, au rezultat persoane ucise, rănite sau reținute până în data de 22 decembrie 1989, ora 12:10 – ora fugii dictatorului Nicolae Ceaușescu", susțin procurorii DNA în ordonanță.Cui se acordă titlul de "Luptător pentru Victoria Revoluției"l de "Luptător pentru Victoria Revoluției din decembrie 1989 – Luptător cu rol determinant" se acordă în baza prevederilor Legii nr. 341/2004, cu modificările ulterioare, privind recunoștința pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului – Lupeni – august 1977."Concret, membrii comisiei ar fi admis cererea formulată de suspectul Rădulescu Cătălin Marian și ar fi constatat îndeplinirea condițiilor legale pentru acordarea titlului de Luptător cu Rol Determinant doar pe baza a două declarații (din 2015 și 2016) în care acesta ar fi precizat aspecte neconforme cu realitatea cu privire la activitatea sa revoluționară în orașele Timișoara și București în perioada 16-21 decembrie 1989. Declarațiile respective ar fi contrazise în mod evident de documentele existente la dosarul administrativ al acestuia, existent la S.S.P.R., din care ar rezulta că suspectul a desfășurat activitate revoluționară doar în orașul Pitești, începând cu data de 22 decembrie 1989, după fuga dictatorului, nicidecum în orașele Timișoara și București", arată DNA.Ca urmare a acestor demersuri, lui Marian Cătălin Rădulescu i-a fost acordat, prin decret prezidențial, titlul de "Luptător cu Rol Determinant", cu consecința obținerii în mod necuvenit de către acesta a unei indemnizații de gratitudine în valoare de 2.020 lei/lunar începând cu data de 1 ianuarie 2015, în total 143.420 lei.Cătălin Rădulescu nu va mai face parte din noul Parlament.